แนวโน้ม SET รีบาวด์ ตอบรับผลเลือกตั้ง จับตา “ก้าวไกล-เพื่อไทย” ตั้งรัฐบาลทดสอบ 1,600 จุด
แนวโน้ม SET ปรับตัวขึ้น รับผลเลือกตั้งชัดเจน จับตาก้าวไกลจับมือเพื่อไทยพร้อมตั้งรัฐบาล หนุน SET ปรับตัวขึ้นทดสอบ 1,600 จุด ให้แนวรับไว้ที่ 1,550-1,555 จุด และแนวต้าน 1,575-1,580 จุด หากการจัดตั้งรัฐบาลมีความชัดเจน มีโอกาสขึ้นไปถึง 1,600 จุด
แนวโน้ม SET ปรับตัวขึ้น รับผลเลือกตั้งชัดเจน จับตาก้าวไกลจับมือเพื่อไทยพร้อมตั้งรัฐบาล หนุน SET ปรับตัวขึ้นทดสอบ 1,600 จุด ให้แนวรับไว้ที่ 1,550-1,555 จุด และแนวต้าน 1,575-1,580 จุด หากการจัดตั้งรัฐบาลมีความชัดเจน มีโอกาสขึ้นไปถึง 1,600 จุด
15 พ.ค. 2566

นายอภิชาติ ผู้บรรเจิดกุล, CISA ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้คาดปรับตัวขึ้น ตอบรับผลการเลือกตั้ง โดยตลาดคาดหวังเชิงบวกกับนโยบายของพรรคอันดับ 1 และ 2 ที่จะส่งผลดีต่อเศรษฐกิจและเกิดการเปลี่ยนแปลง อย่างไรก็ตามยังต้องจับตาดูข่าวการจัดตั้งรัฐบาล หากมีการจับมือกันระหว่างพรรคก้าวไกลและพรรคเพื่อไทย มอง SET มีโอกาสขึ้นทดสอบ 1,600 จุดในวันนี้
สำหรับปัจจัยต่างประเทศ ยังต้องติดตามการหารือเกี่ยวกับการขยายเพดานหนี้สหรัฐอีกครั้งในสัปดาห์นี้ และการเปิดเผยตัวเลขเศรษฐกิจสหรัฐ ให้แนวรับไว้ที่ 1,550-1,555 จุด และแนวต้าน 1,575-1,580 จุด หากการจัดตั้งรัฐบาลมีความชัดเจน มีโอกาสขึ้นไปถึง 1,600 จุด